**Zápisnica zo zasadnutia Obecného zastupiteľstva v Popudinských Močidľanoch zo dňa 26. januára 2023**

**Predsedajúci :** Mgr. Dana Žúrková – starostka obce

**Prítomní poslanci:** Mgr. Mária Hološková, Mgr. Peter Irša, Ing. Marek Mošať, p. Vladimír Smaženka, Ing. Pavel Tokoš, p. Branislav Novák

**Ospravedlnení**, , Ing. Gabriela Janeková, Ing. Róbert Mozolič

**Ostatní prítomní**: Bc. Martina Iršová

Návrh programu zasadnutia

1. Otvorenie zasadnutia
2. Určenie zapisovateľky a overovateľov zápisnice
3. Zloženie sľubu dvoch poslancov novozvoleného obecného zastupiteľstva
4. Schválenie programu zasadnutia
5. Kontrola plnenia uznesení
6. Vyhlásenie výsledkov OVS na predaj 2 stavebných pozemkov v IBV Pod vinohradmi
7. Schválenie VZN č. 1/2023 o výške príspevku za MŠ, ŠKD a ŠJ
8. Schválenie VZN č. 2/2023 o poskytovaní sociálnych služieb v komunitnom centre
9. Schválenie odpredaja novovzniknutých pozemkov parcela č. 159/4, 159/5, 159/6 a 185/11 v k.ú. Popudiny
10. Vyhlásenie zámeru odpredaja pozemkov registra C-KN parcela č. 1/13 a 3/1 v k.ú. Močidľany
11. Schválenie Zmluvy o zriadení vecného bremena na pozemky parcela č. 148 a 145/2 v k.ú. Močidľany
12. Schválenie dotácií z rozpočtu obce
13. Vzatie na vedomie správ hlavného kontrolóra a obce a schválenie plánu jeho kontrolnej činnosti na I. polrok 2023
14. Interpelácie poslancov
15. Diskusia
16. Záver

**1. Otvorenie zasadnutia**

Riadne zasadnutie obecného zastupiteľstva otvorila a viedla Mgr. Dana Žúrková, starostka obce.

**2. Určenie zapisovateľky a overovateľov zápisnice**

Za zapisovateľku zápisnice bola určená Martina Iršová a za overovateľov zápisnice boli určení Mgr. Peter Irša a Ing. Pavel Tokoš.

**3. Zloženie sľubu dvoch poslancov novozvoleného obecného zastupiteľstva**

V tomto bode zložil sľub poslanca obecného zastupiteľstva v Popudinských Močidľanoch Ing. Pavel Tokoš. Pán poslanec Branislav Novák zložil sľub až v bode diskusia, nakoľko bol prítomný na zasadnutí až od bodu č. 15.

**Návrh uznesenia ObZ v Popudinských Močidľanoch č. 1/2023 zo dňa 26.01.2023 :**

Obecné zastupiteľstvo v Popudinských Močidľanoch konštatuje, že novozvolení poslanci Obecného zastupiteľstva Popudinské Močidľany, a to:

Branislav Novák

Ing. Pavel Tokoš,

zložili zákonom predpísaný sľub poslanca obecného zastupiteľstva.

Za: Mgr. Mária Hološková, Mgr. Peter Irša, Ing. Marek Mošať, p. Vladimír Smaženka,

Proti: -

Zdržal sa hlasovania: Ing. Pavel Tokoš

**4. Schválenie programu zasadnutia**

01. Otvorenie zasadnutia

02. Určenie zapisovateľky a overovateľov zápisnice

03. Zloženie sľubu dvoch poslancov novozvoleného obecného zastupiteľstva

04. Schválenie programu zasadnutia

05. Kontrola plnenia uznesení

06. Vyhlásenie výsledkov OVS na predaj 2 stavebných pozemkov v IBV Pod vinohradmi

07. Schválenie VZN č. 1/2023 o výške príspevku za MŠ, ŠKD a ŠJ

08. Schválenie VZN č. 2/2023 o poskytovaní sociálnych služieb v komunitnom centre

09. Schválenie odpredaja novovzniknutých pozemkov parcela č. 159/4, 159/5, 159/6 a 185/11 v k. ú. Popudiny

10. Vyhlásenie zámeru odpredaja pozemkov registra C-KN parcela č. 1/13 a 3/1 v k.ú. Močidľany

11. Schválenie Zmluvy o zriadení vecného bremena na pozemky parcela č. 148 a 145/2 v k.ú. Močidľany

12. Schválenie dotácií z rozpočtu obce

13. Vzatie na vedomie správ hlavného kontrolóra a obce a schválenie plánu jeho kontrolnej činnosti na I. polrok 2023

14. Interpelácie poslancov

15. Diskusia

16. Záver

**5. Kontrola plnenia uznesení**

Uznesenie ObZ v Popudinských Močidľanoch č. 31/2022 zo dňa 28.11.2022, ktorým

Obecné zastupiteľstvo v Popudinských Močidľanoch:

1. zobralo na vedomie oznámenie výsedkov voľby starostu a volieb do obecného zastupiteľstva a odovzdanie osvedčení o zvolení novozvolenej starostke a poslancom novozvoleného obecného zastupiteľstva,
2. konštatovalo, že novozvolená starostka Obce Popudinské Močidľany Mgr. Dana Žúrková zložila zákonom predpísaný sľub starostu obce,
3. konštatovalo, že novozvolení poslanci Obecného zastupiteľstva Popudinské Močidľany zložili zákonom predpísaný sľub poslanca obecného zastupiteľstva:

Mgr. Mária Hološková

Mgr. Peter Irša

Ing. Gabriela Janeková

Ing. Marek Mošať

Vladimír Smaženka

1. zobralo na vedomie vystúpenie novozvolenej starostky Obce Popudinské Močidľany Mgr. Dany Žúrkovej.

Uznesenie ObZ v Popudinských Močidľanoch č. 32/2022 zo dňa 28.11.2022, ktorým :

Obecné zastupiteľstvo v Popudinských Močidľanoch poverilo poslanca Ing. Pavla Tokoša zvolávaním a vedením zasadnutí Obecného zastupiteľstva Popudinské Močidľany v prípadoch podľa § 12 ods. 2 prvá veta, ods. 3 tretia veta, ods. 5 piata veta a ods. 6 tretia veta Zákona SNR č. 369/1990 Zb. o obecnom zriadení v znení neskorších predpisov.

Uznesenie ObZ v Popudinských Močidľanoch č. 33/2022 zo dňa 28.11.2022, ktorým :

Obecné zastupiteľstvo v Popudinských Močidľanoch:

1. zriadilo Komisiu sociálnych vecí a verejného poriadku, určilo náplň práce komisie, a to riešenie sociálnych problémov obce (hmotná núdza, ľudia v sociálnej tiesni, odkázanosť na sociálnu službu, záškoláctvo, zanedbávanie povinnej starostlivosti, občianske spory a pod.) a zvolilo

- predsedu komisie: Mgr. Peter Irša

- členov komisie: Mgr. Mária Hološková, Ing. Marek Mošať

1. zriadilo Komisiu výstavby a životného prostredia, určilo náplň práce komisie, a to riešenie riešenie podnetov, sporov, návrhov v zmysle stavebného zákona a územného plánu obce, problematiku životného prostredia (odpady, znečistenie ovzdušia, výruby, výsadby a pod.) a zvolilo

- predsedu komisie: Ing. Gabriela Janeková

- členov komisie: Branislav Novák, Vladimír Samženka

1. zriadilo Komisiu školstva, kultúry a športu, určilo náplň práce komisie, a to riešenie záležitostí týkajúcich sa miestnych kultúrnych a športových organizácií, miestnej ZŠ a MŠ a zvolilo

- predsedu komisie: Ing. Marek Mošať

- členov komisie: Ing. Pavel Tokoš, Branislav Novák

1. zriadilo Finančnú komisiu, určilo náplň práce komisie, a to problematiku rozpočtu obce, jeho úprav, úverov obce a pod. a zvolilo

- predsedu komisie: Ing. Pavel Tokoš

- členov komisie: Mgr. Peter Irša, Gabriela Janeková

Uznesenie ObZ v Popudinských Močidľanoch č. 34/2022 zo dňa 28.11.2022, ktorým :

Obecné zastupiteľstvo v Popudinských Močidľanoch schválilo sobášiacich, a to nasledovne:

- Mgr. Dana Žúrková – starostka obce

- Ing. Pavel Tokoš – poslanec obecného zastupiteľstva

- Ing. Gabriela Janeková – poslankyňa obecného zastupiteľstva

Uznesenie ObZ v Popudinských Močidľanoch č. 35/2022 zo dňa 28.11.2022, ktorým :

Obecné zastupiteľstvo v Popudinských Močidľanoch:

1. určilo, v zmysle § 4 ods. 1) Zákona NR SR č. 253/1994 Z.z. o právnom postavení a platobných pomerov starostov obcí a primátorov miest v znení jeho neskorších zmien a dodatkov, mesačný plat starostu obce Popudinské Močidľany vo výške 1,83 násobku platu priemernej mesačnej mzdy zamestnanca v národnom hospodárstve, vyčíslenej na základe údajov Štatistického úradu Slovenskej republiky za predchádzajúci kalendárny rok,
2. zvýšilo, v zmysle § 4 ods. 2) vyššie citovaného zákona, tento plat o 10 %.

Uznesenie ObZ v Popudinských Močidľanoch č. 36/2022 zo dňa 28.11.2022, ktorým :

Obecné zastupiteľstvo v Popudinských Močidľanoch schválilo Zmenu rozpočtu obce č. 3 na rok 2022, bez výhrad.

Uznesenie ObZ v Popudinských Močidľanoch č. 37/2022 zo dňa 28.11.2022, ktorým :

Obecné zastupiteľstvo v Popudinských Močidľanoch:

1. schválilo Rozpočet Obce Popudinské Močidľany na rok 2023,
2. zobralo na vedomie Rozpočet Obce Popudinské Močidľany na roky 2024 – 2025,
3. zobralo na vedomie Správu hlavného kontrolóra Obce Popudinské Močidľany k návrhu Rozpočtu Obce Popudinské Močidľany na roky 2023 - 2025

Uznesenie ObZ v Popudinských Močidľanoch č. 38/2022 zo dňa 28.11.2022, ktorým :

Obecné zastupiteľstvo v Popudinských Močidľanoch vyhlásilo Obchodnú verejnú súťaž (OVS) na predaj dvoch stavebných pozemkov v IBV Pod vinohradmi III. v k.ú. Močidľany, podľa podmienok OVS, ktoré tvoria neoddeliteľnú súčasť tohto uznesenia.

Uznesenie ObZ v Popudinských Močidľanoch č. 39/2022 zo dňa 28.11.2022, ktorým :

Obecné zastupiteľstvo v Popudinských Močidľanoch z dôvodov hodného osobitého zreteľa, v súlade s ustanovením § 9a ods. 8 písmena c) zákona SNR č. 138/1991 Zb. o majetku obcí v znení neskorších predpisov, schválilo prevod nehnuteľného majetku obce, a to pozemok registra C“-KN:

- parcela č. 1556/29 orná pôda o vo výmere 3.412 m2 v katastrálnom území Močidľany,

ktorý vznikol na základe Geometrického plánu č. 166/2022 zo dňa 14.09.2022, overeného Okresným úradom Skalica, katastrálnym odborom dňa 26.09.2022 pod č. 539/22, odčlenením z pôvodného pozemku registra „C“-KN parcela č. 1556/1 v k.ú. Močidľany, zapísaného na LV č. 956 na katastrálnom odbore Okresného úradu Skalica, vo výlučnom vlastníctve Obce Popudinské Močidľany, z dôvodu hodného osobitého zreteľa

- pre žiadateľov: Ing. Juraja Tokoša a manž. Erika, t.č. bytom Papillonallee 7C/11, 3172 Bern, Švajčiarsko,

- za kúpnu cenu: 15,00 €/m2, t.j. za celkovú cenu 51.180,00 €.

Zdôvodnenie prípadu hodného osobitého zreteľa:

Osobitý zreteľ je zdôvodnený skutočnosťou, že uvedený pozemok je vzhľadom k jeho umiestneniu pre obec nevyužiteľný. Budúci kupujúci hodlá pozemok využiť na stavbu rodinného domu s tým, že pripojenie budúcej stavby na inžinierske siete vykoná na vlastné náklady. Zverejnenie zámeru odpredaja pozemku bolo odsúhlasené Obecným zastupiteľstvom Popudinské Močidľany dňa 11.10.2022 Uznesením č. 30/2022. O ponúkaný pozemok nebol nikým iným prejavený záujem.

Uznesenie ObZ v Popudinských Močidľanoch č. 40/2022 zo dňa 28.11.2022, ktorým :

Obecné zastupiteľstvo v Popudinských Močidľanoch schválilo Dodatok č. 2 k Všeobecne záväznému nariadeniu Obce Popudinské Močidľany č. 2/2020 o miestnom poplatku za komunálne odpady a drobné stavebné odpady na území obce Popudinské Močidľany a jeho Dodatku č. 1/2022.

**06. Vyhlásenie výsledkov OVS na predaj 2 stavebných pozemkov v IBV Pod vinohradmi**

Na rokovaní obecného zastupiteľstva v Popudinských Močidľanoch bolo dňa 28.11.2022 prijaté uznesenie č. 38/2022, ktorým bola vyhlásená Obchodná verejná súťaž (OVS) na predaj dvoch stavebných pozemkov v IBV Pod vinohradmi podľa podmienok OVS, ktoré tvorili prílohu č. 1 uznesenia a zároveň jeho neoddeliteľnú súčasť. Do dňa uzávierky podania súťažných návrhov boli na Obec Popudinské Močidľany doručené 4 súťažné návrhy, ktoré boli otvorené a prekontrolované počas rokovania a tomto bode. Po otvorení a prekontrolovaní obálok, ktoré splnili súťažné podmienky, bolo poslaneckým zborom odhlasované nasledovné uznesenie.

**Návrh uznesenia ObZ v Popudinských Močidľanoch č. 2/2023 zo dňa 26.01.2023 :**

Obecné zastupiteľstvo v Popudinských Močidľanoch vyhlasuje výsledky Obchodnej verejnej súťaže (OVS) na predaj dvoch stavebných pozemkov v IBV Pod vinohradmi III. v k.ú. Močidľany, ktorá bola vyhlásená Obecným zastupiteľstvom Popudinské Močidľany dňa 28.11.2022 Uznesením č. 38/2022, a to nasledovne:

a) Víťazným uchádzačom na stavebný pozemok č. 1 (parcela č. 1556/2) sa stáva:

EL NIŇO, s.r.o., Kráľovská č. 5/8, 909 01 Skalica

b) Víťazným uchádzačom na stavebný pozemok č. 2 (parcela č. 1556/12) sa stáva:

EL NIŇO, s.r.o., Kráľovská č. 5/8, 909 01 Skalica

Za: Mgr. Mária Hološková, Mgr. Peter Irša, Ing. Marek Mošať, p. Vladimír Smaženka, Ing. Pavel Tokoš

Proti: -

Zdržal sa hlasovania:

**07. Schválenie VZN č. 1/2023 o výške príspevku za MŠ, ŠKD a ŠJ**

**Z dôvodu zmeny finančných pásiem, ktoré určujú rozpätie nákladov na nákup potravín na jedno jedlo podľa vekových kategórií stravníkov platné od 1.1.2023, je potrebné vykonať zmeny vo VZN, a to najneskôr do 28.2.2023. Predmetné VZN, v ktorom je táto zmena zakomponovaná a zároveň rieši nový spôsob úhrady režijných nákladov stravníkov.**

**Návrh uznesenia ObZ v Popudinských Močidľanoch č. 3/2023 zo dňa 26.01.2023 :**

Obecné zastupiteľstvo v Popudinských Močidľanoch schvaľuje Všeobecne záväzné nariadenie Obce Popudinské Močidľany č. 1/2023 o výške príspevku za pobyt dieťaťa v materskej škole, o výške príspevku za čiastočnú úhradu nákladov na činnosť školského klubu detí a o výške príspevku na čiastočnú úhradu nákladov v školskej jedálni.

Za: Mgr. Mária Hološková, Mgr. Peter Irša, Ing. Marek Mošať, p. Vladimír Smaženka, Ing. Pavel Tokoš

Proti: -

Zdržal sa hlasovania:

**08. Schválenie VZN č. 2/2023 o poskytovaní sociálnych služieb v komunitnom centre**

Z dôvodu zaradenia dobudovaného komunitného centra do siete týchto sociálnych zariadení v rámci Trnavského samosprávneho kraja (rozhodnutie o zaradení vydáva Trnavský samosprávny kraj) je potrebné, aby obec prijala VZN, ktoré upravuje podmienky poskytovania sociálnych služieb v centre a tiež odplatu za ich poskytovanie. VZN bude tvoriť prílohu dokladov pre zaradenie centra do uvedenej siete.

**Návrh uznesenia ObZ v Popudinských Močidľanoch č. 4/2023 zo dňa 26.01.2023 :**

Obecné zastupiteľstvo v Popudinských Močidľanoch schvaľuje Všeobecne záväzné nariadenie Obce Popudinské Močidľany č. 2/2023 o poskytovaní sociálnych služieb v Komunitnom centre Popudinské Močidľany.

Za: Mgr. Mária Hološková, Mgr. Peter Irša, Ing. Marek Mošať, p. Vladimír Smaženka, Ing. Pavel Tokoš

Proti: -

Zdržal sa hlasovania:

**09. Schválenie odpredaja novovzniknutých pozemkov parcela č. 159/4, 159/5, 159/6 a 185/11 v k. ú. Popudiny**

V tomto bode sa rokovalo o žiadosti Ing. Jozefa Olejníka, o kúpu pozemkov, ktoré dlhoročne užíva a sú vo vlastníctve obce. K bodu bolo prijaté nasledovné uznesenie.

**Návrh uznesenia ObZ v Popudinských Močidľanoch č. 5/2023 zo dňa 26.01.2023 :**

Obecné zastupiteľstvo v Popudinských Močidľanoch **schvaľuje** odpredaj novovzniknutých pozemkov registra „C“ katastra nehnuteľností, v katastrálnom území Popudiny, ktoré vznikli na základe Geometrického plánu č. 48086151-95/2022, vypracovaného Bc. Miloslavom Hnátom, M. Nešpora č. 1646, 908 45 Gbely, dňa 15.12.2022, overeného Okresným úradom Skalica, katastrálnym odborom dňa 23.12.2022 pod č. 713/22, a to:

* parcela č. **159/4** zastavaná plocha vo výmere 10 m2,
* parcela č. **159/5** zastavaná plocha vo výmere 6 m2,
* parcela č. **159/6** zastavaná plocha vo výmere 10 m2,
* parcela č. **185/11** ostatná plocha vo výmere 40 m2

žiadateľovi a súčasnému užívateľovi: Ing. Jozef Olejník, bytom Popudinské Močidľany č. 260, 908 61, za cenu 3,00 €/m2, t.j. za celkovú predajnú cenu 198,00.

Novovzniknuté pozemky vznikli odčlenením z pôvodných pozemkov registra „C“ katastra nehnuteľností v k.ú. Popudiny parcela č. 159 a 185/1, ktoré sú evidované na LV č. 956 pre vlastníka: Obce Popudinské Močidľany v celosti (v podiele 1/1).

Odpredaj sa uskutočňuje v zmysle § 9a ods. 8 písmena b) zákona č. 138/1991 Zb. o majetku obcí v znení neskorších predpisov (prevod majetku obce – pozemku zastavaného stavbou vo vlastníctve žiadateľa, vrátane priľahlej plochy, ktorá svojím umiestnením a využitím tvorí neoddeliteľný celok so stavbou).

Za: Mgr. Mária Hološková, Mgr. Peter Irša, Ing. Marek Mošať, p. Vladimír Smaženka, Ing. Pavel Tokoš

Proti: -

Zdržal sa hlasovania:

**10. Vyhlásenie zámeru odpredaja pozemkov registra C-KN parcela č. 1/13 a 3/1 v k.ú. Močidľany**

V bode 10. sa rokovalo o žiadosti pani Dáši Danielovej, ktorá prejavila záujem odkúpiť pozemky obce parcela č. 1/13 a parcela č. 3/1. Na predmetných pozemkoch by následne chcela vybudovať parkovisko a zriadiť ovocný sad.

Prítomní poslanci sa pri diskusii o tomto bode zhodli, že nesúhlasia s odpredajom pozemkov, nakoľko sa tam nachádza miestna komunikácia a studňa.

**Návrh uznesenia ObZ v Popudinských Močidľanoch č. 6/2023 zo dňa 26.01.2023 :**

Obecné zastupiteľstvo v Popudinských Močidľanoch nesúhlasí sozámerom predať z dôvodu hodného osobitého zreteľa prebytočný majetok obce, a to pozemky registra „C“ katastra nehnuteľností. V katastrálnom území Močidľany:

* parcela č. 1/13 trvalý trávnatý porast vo výmere 189 m2,
* parcela č. 3/1 záhrada vo výmere 351 m2,

zapísaných na LV č. 956 na katastrálnom odbore Okresného úradu Skalica, vo výlučnom vlastníctve Obce Popudinské Močidľany kupujúcej: Daša Danielová, bytom Popudinské Močidľany č. 80.

Za: Mgr. Mária Hološková, Mgr. Peter Irša, Ing. Marek Mošať, p. Vladimír Smaženka, Ing. Pavel Tokoš

Proti: -

Zdržal sa hlasovania:

**11. Schválenie Zmluvy o zriadení vecného bremena na pozemky parcela č. 148 a 145/2 v k. ú. Močidľany**

Bod sa týka vybudovanej dažďovej kanalizácie, ktorá vyriešila problém opakovaných zatápaní záhrad občanov žijúcich v časti obce Močidľany. Táto bola vybudovaná s pomocou Trnavského samosprávneho kraja. Nakoľko kanalizácia ide cez pozemok pani Jany Nemšovskej a Jozefa Mešťánka, obec s nimi uzatvorí Zmluvu o zriadení vecného bremena za odplatu 500,- € ročne.

**Návrh uznesenia ObZ v Popudinských Močidľanoch č. 7/2023 zo dňa 26.01.2023 :**

Obecné zastupiteľstvo v Popudinských Močidľanoch schvaľuje uzavretie Zmluvy o zriadení vecného bremena medzi zmluvnými stranami: Obec Popudinské Močidľany so sídlom Popudinské Močidľany č. 56 ako oprávnený z vecného bremena, Jana Nemšovská, bytom Popudinské Močidľany č. 154, ako povinný z vecného bremena 1 a Jozef Mešťánek, bytom Popudinské Močidľany č. 154 ako povinný z vecného bremena 2.

Predmetom zmluvy je zriadenie vecného bremena spočívajúceho v práve uloženia dažďovej kanalizácie na pozemky registra „C“ katastra nehnuteľností v k.ú. Močidľany, a to:

* parcela č. 145/2 záhrada vo výmere 1 865 m2,
* parcela č. 148 zastavaná plocha a nádvorie vo výmere 971 m2,

v rozsahu vyznačenom dielami 1 a 2 podľa Geometrického plánu č. 57/2022, vypracovaného Ing. Milošom Beťkom, fy BEGO s.r.o., Lakšárska Nová Ves č. 535, 908 76, dňa 8.12.2022, overeného Okresným úradom Skalica, katastrálnym odborom pod č. 702/22 dňa 16.12.2022. Vecné bremeno sa zriaďuje za odplatu v sume 500,00 €/rok.

Za: Mgr. Mária Hološková, Mgr. Peter Irša, Ing. Marek Mošať, p. Vladimír Smaženka, Ing. Pavel Tokoš

Proti: -

Zdržal sa hlasovania:

**12. Schválenie dotácií z rozpočtu obce**

V bode vystúpil Ing. Pavel Tokoš, ktorý prítomných oboznámil s výsledkom rokovania Finančnej komisie, ktorým bolo prerozdelenie narozpočtovanej kapitoly Dotácie z rozpočtu obce pre rok 2023. Starostka obce ešte predložila žiadosť Poľovnej spoločnosti Popudinské Močidľany, ktorú doručili v deň konania zasadnutia ObZ.

Po odporučení Finančnej komisie, schválilo Obecné zastupiteľstvo v Popudinských Močidľanoch nasledujúce uznesenie.

**Návrh uznesenia ObZ v Popudinských Močidľanoch č. 8/2023 zo dňa 26.01.2023 :**

Obecné zastupiteľstvo v Popudinských Močidľanoch schvaľuj**e** dotácie z rozpočtu Obce Popudinské Močidľany na rok 2023 nasledovne:

1. dotácia pre TJ Popudinské Močidľany predstavuje sumu 6 800 €
2. dotácia pre DHZ Popudinské Močidľany predstavuje sumu 1 850 €
3. dotácia pre Záhrad. a vinohradnícky spolok Pop. Močidľany predstavuje sumu 850 €
4. dotácia pre Poľovnícku spoločnosť Pop. Močidľany predstavuje sumu 500 €

So žiadateľmi o dotácie budú najneskôr do 01.03.2023 uzavreté zmluvy o poskytnutí dotácie, pričom vyúčtovanie dotácií poskytovateľovi musí byť vykonané do 31.12.2023.

Za: Mgr. Mária Hološková, Mgr. Peter Irša, Ing. Marek Mošať, p. Vladimír Smaženka, Ing. Pavel Tokoš

Proti: -

Zdržal sa hlasovania:

**13. Vzatie na vedomie správ hlavného kontrolóra obce a schválenie plánu jeho kontrolnej činnosti na I. polrok 2023**

Správa hlavného kontrolóra obce a plán jeho činnosti bol poslancom zaslaný na preštudovanie emailom.

**Návrh uznesenia ObZ v Popudinských Močidľanoch č. 9/2023 zo dňa 26.01.2023 :**

Obecné zastupiteľstvo v Popudinských Močidľanoch:

a) berie na vedomie Správu hlavného kontrolóra obce o výsledku kontroly stavu a vývoja dlhu obce za IV. štvrťrok 2021 a I. štvrťrok 2022,

b) berie na vedomie Správu o kontrolnej činnosti hlavného kontrolóra obce v roku 2022,

c) schvaľuje Plán kontrolnej činnosti hlavného kontrolóra obce na I. polrok 2023.

Za: Mgr. Mária Hološková, Mgr. Peter Irša, Ing. Marek Mošať, p. Vladimír Smaženka, Ing. Pavel Tokoš

Proti: -

Zdržal sa hlasovania:

**14. Interpelácie poslancov**

Ing. Tokoš sa dotazoval na uzatvorenie mosta cez Chvojnicu, na čo mu bolo odpovedané, že uzatvoriť by sa mal v priebehu mesiaca marec 2023 a obec tam buduje drevenú lávku pre peších. Ďalej upozorňoval na cestu do IBV, ktorá je v katastrofálnom stave. Starostka odpovedala s tým, že cesta sa tam bude budovať v najbližšom možnom termíne.

Ing. Mošať vyzdvihol úspech miestnej TJ Popudinské Močidľany - U15, ktorá úspešne reprezentovala na turnaji v Senici. Taktiež informoval o konaní benefičného ping - pongového turnaja, ktorý sa bude konať v miestnom kultúrnom dome. Následne sa dotazoval, prečo sa nezverejňujú dodatky k zmluvám, na čo mu bolo odpovedané, že dodatky sa zverejňujú.

Pán poslanec Vladimír Smaženka požiadal, aby sa oslovila Paketa, alebo iná firma, ktorá by do obce umiestnila balikobox. Na to mu bolo odpovedané, že firmy nemajú záujem do obce ísť s takouto službou. Službu poskytuje pani Andrea Štefková v potravinách, ktoré sa nachádzajú v budove obecného úradu. Niektoré kuriérne firmy nechávajú balíky pre občanov u nej. Pán Smaženka sa tiež dotazoval o možnosť zníženia hranice veku dôchodcov, ktorí majú nárok na príspevok na obedy na 70 rokov. Starostka obce odpovedala, že terajšia hranica je 75 rokov, ale každá jedna žiadosť aj mladšieho dôchodcu sa posudzuje individuálne.

Ing. Mošať sa dotazoval, aký je ďalší plán budovania IBV a predaja pozemkov. Starostka obce odpovedala, že voľné pozemky už obec nemá. Pani poslankyňa Mgr. Hološková podotkla, že obec má predsa územný plán podľa ktorého sa treba riadiť.

**15. Diskusia**

Pán poslanec Branislav Novák zložil sľub poslanca. Starostka obce Mgr. Dana Žúrková oboznámila prítomných s tým, že sa bude musieť prísť k zmene režimu verejného osvetlenia v obci. Predstavila dve možnosti, buď verejné osvetlenie od 23,00 hod do 5.00 hod vypínať úplne, alebo vypnúť jeden okruh, čo by znamenalo, že bude svietiť cca každá druhá lampa verejného osvetlenia. Všetci sa zhodli, že jednoznačne je pre občanov výhodnejšie a bezpečnejšie vypnúť jeden okruh. Taktiež povedala, že bude nový cenník na prenájom kultúrneho domu.

V diskusii sa prihlásili o slovo aj prítomní občania.

Pán Ondrej Pekár požiadal obec o znášanie nákladov na energie a ich prepis z TJ na obec.

TJ Popudinské Močidľany nemá financie na energie a má existenčné problémy. Starostka odpovedala, že takáto možnosť tu je. Taktiež sa spýtal, kedy sa v IBV osadí verejné osvetlenie, na čo mu bolo odpovedané, že až sa spraví komunikácia.

Pán Andrej Rybecký upozornil, že na koniec rúry dažďovej kanalizácie, o ktorom poslanci rokovali v bode č. 11, by sa mala dať mriežka kôli bezpečnosti detí.

**16. Záver**

Nakoľko všetky body rokovania zastupiteľstva boli vyčerpané, a v diskusii už nevystúpil žiaden z prítomných poslancov, starostka zasadnutie ObZ ukončila. Na záver starostka všetkým poslancom poďakovala za účasť.

Zapísala: Bc. Martina Iršová

Overovatelia zápisnice: Ing. Pavel Tokoš ...................................

Mgr. Peter Irša ....................................